
Lietuvos Respublikos sveikatos apsaugos ministerija pakartotinai teikia derinti Lietuvos Respublikos sveikatos apsaugos ministro įsakymo „Dėl Lietuvos Respublikos sveikatos apsaugos ministro 2011 m. lapkričio 2 d. įsakymo Nr. V-941 „Dėl Priešinės liaukos (prostatos) piktybinio naviko ambulatorinio gydymo kompensuojamaisiais vaistais tvarkos aprašo patvirtinimo“ pakeitimo“  projektą (toliau – Įsakymo projektas).
Įsakymo projektas nustato priešinės liaukos piktybinio naviko, kurio kodas pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), įdiegtą Lietuvos Respublikos sveikatos apsaugos ministro 2011 m. vasario 23 d. įsakymu Nr. V-164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“, yra C61 (toliau – priešinės liaukos piktybinis navikas) diagnozavimo, ambulatorinio gydymo Privalomojo sveikatos draudimo fondo (toliau – PSDF) biudžeto lėšomis kompensuojamais vaistais ir gydymo šiais vaistais efektyvumo vertinimo tvarką. 
Įsakymo projekte įtraukti PSDF biudžeto lėšomis kompensuojami vaistai, nurodyti Ligų ir kompensuojamųjų vaistų joms gydyti sąraše (A sąrašas), patvirtintame Lietuvos Respublikos sveikatos apsaugos ministro 2000 m. sausio 28 d. įsakymu Nr. 49 „Dėl Kompensuojamųjų vaistų sąrašų patvirtinimo“, patikslinta priešinės liaukos piktybinio naviko diferenciacijos laipsnio, paciento rizikos grupės nustatymo, ligos diagnozavimo, PSDF biudžeto lėšomis kompensuojamų vaistų skyrimo tvarka, nustatyti gydymo šiais vaistais efektyvumo vertinimo kriterijai, reglamentuota galimybė šeimos gydytojui, esant poreikiui pasikonsultuoti dėl paciento sveikatos būklės ir (ar) gydymo, konsultuotis su gydytoju specialistu nuotoliniu būdu, o jeigu nuotolinės šeimos gydytojo ir gydytojo specialisto konsultacijos metu priimamas sprendimas, kad yra kontaktinės paciento ir gydytojo specialisto konsultacijos poreikis, organizuojamas paciento užregistravimas gydytojo specialisto konsultacijai gauti.
Įsakymo projektas neperkelia ir neįgyvendina Europos Sąjungos teisės aktų nuostatų. Įsakymo projektas nenotifikuotinas Europos Komisijai. Įsakymo projektas skelbiamas Teisės aktų informacinėje sistemoje (toliau – TAIS).
Įsakymo projektą parengė darbo grupė, sudaryta iš onkologijos srities gydytojų specialistų, Lietuvos Respublikos sveikatos apsaugos ministerijos, Valstybinės ligonių kasos prie Sveikatos apsaugos ministerijos, Pagalbos onkologiniams pacientams asociacijos atstovų. Įsakymo projekto tiesioginė rengėja – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus vedėja Inga Zelbienė, el. p. inga.zelbiene@sam.lt. Įsakymo projektas derintas su suinteresuotomis institucijomis (TAIS, Nr. 25-16030, 26-594) ir pagal gautas pastabas patobulintas.
Numatomo teisinio reguliavimo poveikio vertinimas neatliekamas, nes teisės aktu nenumatoma reglamentuoti iki tol nereglamentuotų santykių ar iš esmės keisti teisinį reguliavimą, kaip nustatyta Lietuvos Respublikos teisėkūros pagrindų įstatymo 15 str. 1 d. 
Prašome pateikti pasiūlymus Įsakymo projektui tobulinti per 10 darbo dienų nuo Įsakymo projekto paskelbimo TAIS. Negavus pasiūlymų iki nurodytos datos, laikysime, kad Įsakymo projektui pritariate.
PRIDEDAMA. Įsakymo projektas, 12 lapų.


Sveikatos apsaugos viceministrė 	Laimutė Vaidelienė



































Inga Zelbienė, tel. +370 5 2661478, el. p. inga.zelbiene@sam.lt







VšĮ Vilniaus universiteto ligoninė Santaros klinikos;

VšĮ Vilniaus universiteto ligoninės Santaros klinikų filialas Nacionalinis vėžio centras;

Lietuvos sveikatos mokslų universiteto ligoninė Kauno klinikos;

VšĮ Klaipėdos universiteto ligoninė;

VšĮ Respublikinė Šiaulių ligoninė;

VšĮ Respublikinė Panevėžio ligoninė;

Valstybinė ligonių kasa prie Sveikatos apsaugos ministerijos;

Valstybinė vaistų kontrolės tarnyba prie Sveikatos apsaugos ministerijos;

Pagalbos onkologiniams ligoniams asociacija (POLA);

Lietuvos urologų draugija;

Lietuvos onkologų chemoterapeutų draugija;

Lietuvos šeimos gydytojų profesinė sąjunga

